**แนวปฏิบัติการขอรับการตรวจประเมินสถาบันผลิตแพทย์ตามเกณฑ์ WFME**

**โดยสถาบันรับรองมาตรฐานการศึกษาแพทยศาสตร์ (สมพ.)**

1. **คุณสมบัติของสถาบันผลิตแพทย์**

1.1 สถาบันผลิตแพทย์และหลักสูตรแพทยศาสตรบัณฑิตได้รับการรับรองจากสภามหาวิทยาลัยแล้ว

1. **การสมัครขอรับการตรวจประเมินสถาบัน** ขอให้สถาบันผลิตแพทย์ดำเนินการดังนี้
   1. ส่งหนังสือแจ้งความจำนงขอรับการตรวจประเมิน ถึงแพทยสภา
   2. ส่งสำเนาหนังสือแจ้งความจำนงดังกล่าว พร้อมทั้งใบสมัครขอรับการตรวจ และเล่มรายงานการประเมินตนเอง (Self-Assessment Report, SAR) จำนวน 1 เล่ม หลักสูตร 1 เล่ม และ flash drive (ประกอบด้วย PDF file ของ SAR และ ไฟล์เอกสารหลักฐาน) **จำนวน 1 ชุด** (ดังรายละเอียดในข้อ 2.3) ถึงผู้อำนวยการ สมพ.

ส่ง สถาบันรับรองมาตรฐานการศึกษาแพทยศาสตร์

ฝ่ายวิชาการ ชั้น 4 ตึกอานันทมหิดล

คณะแพทยศาสตร์ จุฬาลงกรณ์มหาวิทยาลัย

กรุงเทพ 10330

* 1. การจัดทำเล่ม SAR เขียนตามเกณฑ์ TMC.WFME.BME.Standards 2017 โดยใช้ template ของ สมพ. ใช้ตัวอักษร TH SarabunPSK /TH Sarabun New ขนาด 16/Times New Roman ขนาด 12 จำนวนไม่ควรเกิน 150 หน้า

การเตรียมหลักฐานสนับสนุนที่จัดเก็บใน flash drive ขอให้ดำเนินการดังนี้

* เตรียมเอกสารหลักฐานในรูป PDF file โดยระบุหน้าและ highlight ส่วนที่อ้างอิง
* ใส่รหัสเอกสารตามเกณฑ์มาตรฐานแต่ละข้อ เช่น ม1.1.1-1, ม1.1.1-2 เป็นต้น
* เก็บเป็น folder-subfolder ตามองค์ประกอบ-องค์ประกอบย่อย
* ทำ hyperlink จากเล่ม SAR
  1. ชำระค่าธรรมเนียมการขอรับการตรวจประเมิน เป็นจำนวนเงิน 10,000 บาท (หนึ่งหมื่นบาทถ้วน) หลังจากชำระแล้ว เงินจำนวนนี้จะรวมอยู่ในค่าธรรมเนียมการตรวจประเมิน และจะไม่คืนแม้ว่าภายหลังพบว่าสถาบันไม่พร้อมและไม่เกิดการตรวจขึ้นจริง

1. **การพิจารณากลั่นกรอง SAR** หลังจาก สมพ. ได้รับใบสมัครขอรับการตรวจแล้ว **สมพ. จะดำเนินการดังต่อไปนี้**
   1. ติดต่อประธานคณะกรรมการตรวจประเมิน และส่ง SAR ให้กับประธานฯ เพื่อพิจารณาว่าสถาบันผลิตแพทย์พร้อมจะได้รับการตรวจประเมิน และแจ้งผลการพิจารณามายัง สมพ. ภายใน 2 สัปดาห์
   2. แจ้งผลการพิจารณา SAR ไปยังสถาบันผลิตแพทย์ ในกรณีที่ SAR จำเป็นต้องแก้ไข ขอให้สถาบันดำเนินการและส่ง SAR กลับมายัง สมพ.ภายใน 1 เดือนนับจากวันที่แจ้ง หากเกินกำหนดดังกล่าว สถาบันผลิตแพทย์ต้องส่งหนังสือแจ้งความจำนงและสมัครขอรับการตรวจประเมินตามแนวปฏิบัติในข้อ 2 พร้อมชำระค่าธรรมเนียม
2. **การแต่งตั้งคณะกรรมการตรวจประเมิน** หลังจาก สมพ. ได้รับแจ้งผลการพิจารณา SAR จากประธานคณะกรรมการตรวจประเมินแล้ว **สมพ. จะดำเนินการดังต่อไปนี้**

4.1 กำหนดวันลงตรวจประเมิน โดยประสานกับประธานคณะกรรมการตรวจประเมินและสถาบันผลิตแพทย์ ทั้งนี้การตรวจประเมินจะเกิดขึ้นประมาณ 4-5 เดือนหลังการสมัครขอรับการตรวจประเมินสถาบัน

4.2 แต่งตั้งคณะกรรมการตรวจประเมิน จำนวน 4-6 ท่าน โดยแจ้งไปยังสถาบันผลิตแพทย์เพื่อให้ความเห็นชอบ/ทักท้วงขอเปลี่ยนแปลงรายชื่อคณะกรรมการตรวจประเมินก่อนการแต่งตั้งและส่งผลกลับภายใน 1 สัปดาห์

4.3 ประสานงานให้กรรมการตรวจประเมินส่งใบตอบรับพร้อมใบสำแดงทางจริยธรรมและไม่มีผลประโยชน์ทับซ้อนของผู้ตรวจประเมินที่มีต่อสถาบันผลิตแพทย์ที่ขอรับการตรวจประเมิน ภายใน 1 สัปดาห์

4.4 ส่งใบเรียกเก็บค่าธรรมเนียมการตรวจประเมิน ทั้งนี้สถาบันฯ ที่ขอรับการตรวจต้องทำการจ่ายเงินเข้าสมพ. (เข้าบัญชี กลุ่มสถาบันแพทยศาสตร์แห่งประเทศไทย) อย่างช้าภายใน 30 วัน ก่อนกำหนดวันตรวจ ค่าธรรมเนียมคิดจาก จำนวนผู้ตรวจประเมิน เป็นเงิน 20,000 บาท (สองหมื่นบาท) ต่อคนต่อวัน โดยที่กิจกรรมการตรวจประเมินประมาณ 3 – 4 วัน ยอดชำระค่าธรรมเนียมการตรวจประเมินจะหักค่าธรรมเนียมสมัครขอรับการตรวจประเมิน 10,000 บาทแล้ว ทั้งนี้ค่าธรรมเนียมดังกล่าวไม่รวมค่าเดินทางทั้งหมดของผู้ตรวจประเมิน ค่าที่พัก และค่าอาหาร โดยให้สถาบันผลิตแพทย์เป็นผู้รับผิดชอบออกค่าใช้จ่าย และหาก สมพ. ไม่ได้รับเงินค่าธรรมเนียมตามกำหนด ขอสงวนสิทธิ์ยกเลิกกำหนดการตรวจประเมินที่แจ้งสถาบันผลิตแพทย์ไว้

4.5 แจ้งให้สถาบันผลิตแพทย์ส่งเล่ม SAR และ flash drive ให้คณะกรรมการตรวจประเมินทุกท่าน**โดยตรง**ท่านละ 1 ชุด (ยกเว้นประธานซึ่งได้รับแล้ว) และส่งให้ สมพ. อีก 1 ชุด ภายใน 10-12 สัปดาห์ก่อนกำหนดวันลงตรวจ

* 1. ส่งเอกสารสำนักงานที่เกี่ยวข้องและแบบฟอร์มการประเมินให้แก่คณะกรรมการผู้ตรวจประเมิน

1. **การเตรียมก่อนลงตรวจประเมิน**
   1. ผู้ตรวจประเมินแต่ละท่านจะศึกษา SAR ก่อนลงตรวจ และสอบถามข้อสงสัย/ขอเอกสารหลักฐานเพิ่มเติม ลงใน Pre-work form before site visit จากนั้นประธานผู้ตรวจประเมินรวบรวมข้อคิดเห็นจากกรรมการตรวจประเมินทุกท่านและส่งข้อซักถามตามแบบฟอร์มให้กับผู้แทนของสถาบันผลิตแพทย์ ประมาณ 1 เดือนหลังจากผู้ตรวจประเมินได้รับ SAR
   2. สถาบันผลิตแพทย์ส่งข้อชี้แจงและเอกสารหลักฐานเพิ่มเติมกลับมายังประธานผู้ตรวจประเมิน ภายใน 1 เดือนหลังจากได้รับข้อซักถามตาม Pre-work form before site visit จากประธาน ทั้งนี้ต้องไม่น้อยกว่า 2 สัปดาห์ก่อนลงเยี่ยมพื้นที่
   3. สมพ. จะส่งกำหนดการ รายละเอียดสถานที่/บุคลากร/นิสิตนักศึกษาที่คณะกรรมการตรวจประเมินจะขอสัมภาษณ์ ประมาณ 1 เดือนก่อนการลงตรวจ
   4. สถาบันผลิตแพทย์ประสานงานกับ สมพ. เรื่องการเดินทางและที่พัก ของคณะกรรมการตรวจประเมิน
2. **การรับการตรวจประเมินโดยสถาบันผลิตแพทย์** ขอความร่วมมือให้สถาบันผลิตแพทย์ เตรียมรับการตรวจประเมิน โดย

6.1 เตรียมห้องประชุม คอมพิวเตอร์ และสื่อการนำเสนอสำหรับคณะกรรมการตรวจประเมิน ใช้ทำงาน ตรวจสอบเอกสาร ดังนั้นหากทางสถาบันผลิตแพทย์มีเอกสารอ้างอิง/เพิ่มเติม ควรจัดแสดงให้คณะกรรมการตรวจประเมินได้สะดวก สำหรับการอ่านและค้นหาเอกสารต่างๆ ในห้องนี้

6.2 ให้การต้อนรับและอำนวยความสะดวกแก่คณะกรรมการตรวจประเมินตามความเหมาะสม โดยขอให้เจ้าหน้าที่/อาจารย์ ช่วยประสานงานกับคณะกรรมการตรวจประเมิน เพื่อให้เกิดความคล่องตัวในการตรวจประเมิน สัมภาษณ์ เยี่ยมชมสถานที่ สิ่งสนับสนุนการเรียนรู้ ห้องปฏิบัติการต่างๆ ฯลฯ

6.3 ติดต่อเรื่องรถรับส่งคณะกรรมการตรวจประเมิน จากสนามบิน โรงแรมที่พัก แหล่งฝึก และการเดินทางที่จำเป็นสำหรับกิจกรรมการตรวจประเมิน

6.4 จัดเตรียมอาหาร เครื่องดื่มสำหรับคณะกรรมการตรวจประเมิน ในระหว่างกิจกรรมการตรวจประเมิน

6.5 กำหนดการตรวจประเมิน 3 – 4 วัน ประกอบด้วยกิจกรรมต่างๆ ดังต่อไปนี้ ทั้งนี้อาจมีการ

เปลี่ยนแปลงกำหนดการตามความเหมาะสม ตามการพิจารณาของประธานคณะกรรมการตรวจประเมินร่วมกับสถาบันผลิตแพทย์

|  |  |
| --- | --- |
| **วัน/ เวลา** | **กำหนดการ** |
| **1 วันก่อนการตรวจประเมิน** ช่วงเย็น | * สถาบันผลิตแพทย์เตรียมห้องประชุม * คณะกรรมการตรวจประเมินพร้อมกันที่.........เวลา.........เพื่อประชุมเตรียมความพร้อม ณ ห้องประชุม.............. |
| **วันแรก** ช่วงเช้า | * พิธีเปิดโดยคณะกรรมการบริหารสถาบันผลิตแพทย์ร่วมกับคณะกรรมการตรวจประเมิน แนะนำตัวและชี้แจงวัตถุประสงค์และกำหนดการตรวจประเมิน |
| * กล่าวแนะนำสถาบันผลิตแพทย์และผลงานเด่นโดยคณบดี/ผู้อำนวยการ |
| * พบและสัมภาษณ์ผู้บริหาร หัวหน้าภาควิชา ผู้รับผิดชอบหลักสูตร |
| * ตรวจเยี่ยมสถานที่ โรงพยาบาลหลัก อาคารเรียน ห้องเรียน ห้องสมุด ห้องฝึกทักษะ ห้องปฏิบัติการต่างๆ หอพักนิสิตนักศึกษา ทั้งนี้ควรให้คณะกรรมการได้เยี่ยมชมกิจกรรมการเรียนการสอนที่กำลังดำเนินการอยู่ด้วย |
| ช่วงบ่าย | * พบและสัมภาษณ์อาจารย์ บุคลากรด้านการศึกษา และบุคลากรสนับสนุนด้านอื่นๆ ตามที่คณะกรรมการกำหนด เช่น ผู้ดูแลระบบสารสนเทศ ฝ่ายทรัพยากรบุคคล ฝ่ายการพัสดุ เป็นต้น |
| * พบและสัมภาษณ์นิสิตนักศึกษา ควรเป็นผู้แทนนิสิตนักศึกษาจากทุกชั้นปี และเป็นนักศึกษาที่มีผลการเรียนหลากหลาย ทำกิจกรรมที่หลากหลาย |
| **วันที่สอง** | * พบและสัมภาษณ์ผู้บริหาร คณาจารย์ บุคลากร และตรวจเยี่ยมชมสิ่งสนับสนุนการเรียนรู้ ที่สถาบันร่วมผลิต (Form C) |
| **วันที่สาม** ช่วงเช้า | * พบและสัมภาษณ์ศิษย์เก่า ผู้ใช้บัณฑิตที่เป็นศิษย์เก่าและไม่ได้เป็นศิษย์เก่า และกิจกรรมเพิ่มเติมที่คณะกรรมการตรวจประเมินกำหนด |
| ช่วงบ่าย | * คณะกรรมการตรวจประเมินประชุมสรุปผลการตรวจประเมิน * 15.30 – 16.00 น. คณะกรรมการตรวจประเมิน นำเสนอผลการตรวจประเมินเบื้องต้นให้สถาบันผลิตแพทย์รับทราบ |

6.6 สถาบันผลิตแพทย์ประเมินกระบวนการตรวจประเมิน และส่งข้อมูลการประเมินให้ สมพ. ภายใน 2 สัปดาห์หลังจากวันลงตรวจประเมิน เพื่อนำไปพิจารณาปรับปรุงกระบวนการตรวจประเมินต่อไป

6.7 ประธานคณะกรรมการตรวจประเมิน ประเมินภาพรวมของกระบวนการตรวจประเมิน (โดยรวบรวมข้อคิดเห็นจากกรรมการตรวจประเมิน) และประเมินกรรมการผู้ตรวจประเมินทุกท่าน สรุปข้อมูลส่ง สมพ. หลังเสร็จสิ้นการตรวจประเมิน

6.8 กรรมการผู้ตรวจประเมิน ทำการประเมินกรรมการทุกท่านเป็นรายบุคคล สรุปข้อมูลส่ง สมพ. หลังเสร็จสิ้นการตรวจประเมิน

1. **การพิจารณาผลการตรวจประเมินสถาบัน**

7.1 คณะกรรมการตรวจประเมิน ส่งสรุปรายงานผลการตรวจประเมินเบื้องต้น (Form D) ให้ สมพ. ภายใน 2 สัปดาห์หลังจากวันลงตรวจประเมิน

7.2 สมพ. ส่งสรุปรายงานผลการตรวจประเมินเบื้องต้น (Form D) ให้สถาบันผลิตแพทย์พิจารณารับรอง หรือชี้แจงด้วยเอกสาร/หลักฐานในกรณีที่ไม่เห็นด้วยกับข้อสรุปผลการตรวจประเมิน และส่งผลการพิจารณารับรองของสถาบันผลิตแพทย์กลับมาที่ สมพ. ภายใน 2 สัปดาห์หลังจากได้รับรายงานผลการตรวจประเมินเบื้องต้น

7.3 สมพ. ส่งผลการพิจารณารับรองของสถาบันผลิตแพทย์ (Verified Form D) ให้คณะกรรมการตรวจประเมินพิจารณาและสรุปผลการตรวจประเมินส่ง สมพ. (Form E) ภายใน 2 สัปดาห์หลังจากได้รับเรื่องจาก สมพ.

7.4 สมพ. แต่งตั้งและเชิญคณะกรรมการกลั่นกรอง (Ad Hoc) เพื่อพิจารณาผลการตรวจประเมินสถาบันผลิตแพทย์ ตามเอกสาร SAR หลักฐาน และคณะกรรมการกลั่นกรองทำการสรุปผลการตรวจประเมินที่ได้มาทั้งหมดส่ง สมพ. (Form A) ภายใน 1 เดือนหลังจากได้รับสรุปผลการตรวจประเมินจากคณะกรรมการตรวจประเมิน เพื่อนำเข้าที่ประชุมคณะกรรมการบริหาร สมพ. พิจารณาตัดสินผลการตรวจประเมินต่อไป

1. **การตัดสินผลการตรวจประเมิน**

8.1 คณะกรรมการบริหาร สมพ. ประชุมพิจารณาตัดสินผลการตรวจประเมินสถาบันผลิตแพทย์ ตามวาระการประชุม ทุก 3 เดือน ผลการประเมินจะมีได้ 3 กรณี ได้แก่

* ผ่านการรับรอง ซึ่งมีอายุ 5 ปี
* ผ่านการรับรองแบบมีเงื่อนไข
* ไม่ผ่านการรับรอง

8.2 คณะกรรมการคณะกรรมการบริหาร สมพ. ส่งผลการตรวจประเมินให้ กสพท. ซึ่ง กสพท.จะส่งให้แพทยสภาพิจารณาต่อไป

1. **การรับรองผลการตรวจประเมิน**

9.1 สมพ. แจ้งผลการตรวจประเมิน พร้อมเอกสารสรุปผลการตรวจส่งให้สถาบันผลิตแพทย์ ที่ระบุรายละเอียดจุดเด่นและโอกาสพัฒนาตามเกณฑ์ WFME (Form A) พร้อมกับใบรับรองผลการตรวจประเมิน

9.2 สมพ. นำเสนอรายชื่อสถาบันผลิตแพทย์ที่ได้รับการรับรองขึ้นเว็บไซต์ให้ผู้สนใจรับทราบ และอาจนำเสนอจุดเด่นของสถาบันผลิตแพทย์ที่สามารถเป็นตัวอย่างเพื่อแลกเปลี่ยนเรียนรู้ต่อไป

1. **การติดตามหลังการตรวจประเมิน**
   1. **สถาบันผลิตแพทย์ที่ผ่านการรับรอง** ต้องส่ง Annual progress report ปีละ 1 ครั้ง โดยใช้ template ของ สมพ. รายงานครอบคลุมถึงการเปลี่ยนแปลงต่างๆ ได้แก่ การปรับปรุงหลักสูตร การรับนิสิตนักศึกษา การจัดการเรียนการสอน การวัดและประเมินผล สิ่งสนับสนุนการเรียนรู้ แหล่งฝึก การดำเนินการปรับปรุงโอกาสพัฒนาที่ได้รับจากการชี้แนะของคณะกรรมการตรวจประเมิน และการปรับปรุงเนื้อหาในรายงานให้สมบูรณ์ยิ่งขึ้น ทั้งนี้เพื่อเป็นการติดตามว่าการดำเนินการของสถาบันผลิตแพทย์ยังเป็นไปตามเกณฑ์มาตรฐาน โดย สมพ. จะมีบันทึกแจ้งเตือนให้ส่งรายงานล่วงหน้า 3 เดือนก่อนครบรอบปีที่ได้รับการรับรอง หาก สมพ. พบว่าสถาบันผลิตแพทย์มีข้อควรปรับปรุง สมพ. จะให้คำแนะนำเป็นลายลักษณ์อักษร รวมทั้งให้คำปรึกษาตามที่ร้องขอ

ในกรณีที่สถาบันผลิตแพทย์ที่ผ่านการรับรองแล้ว มีการปรับปรุงหลักสูตรในสาระสำคัญของหลักสูตร (อาทิ วัตถุประสงค์ โครงสร้างหลักสูตร ชื่อหลักสูตร ชื่อปริญญา เนื้อหาสาระสำคัญในหมวดวิชาเฉพาะ ระบบการศึกษา การเปลี่ยนแปลงของอาจารย์ประจำหลักสูตรและอาจารย์ผู้รับผิดชอบหลักสูตร) หรือมีการปรับจำนวนนิสิตนักศึกษาที่รับเข้า สัดส่วนของอาจารย์ต่อนิสิตนักศึกษา การจัดการเรียนการสอน การเปลี่ยนแปลงสถาบันร่วมผลิต ก่อนครบกำหนด 5 ปีของอายุการรับรอง จะต้องแจ้งความจำนงขอรับการตรวจประเมินตามแนวปฏิบัติข้อ 2 เมื่อหลักสูตรผ่านการรับรองจากแพทยสภา และสถาบันผลิตแพทย์ได้นำเสนอ สกอ. เพื่อรับทราบแล้ว จึงจะสามารถใช้หลักสูตรปรับปรุงได้

ส่วนการเปลี่ยนแปลงหลักสูตรในกรณีอื่นๆ ที่ต้องนำเสนอสภามหาวิทยาลัย โดยเป็นการปรับปรุงหลักสูตรเล็กน้อย ที่เป็นการปรับปรุงระดับรายวิชา อาทิ การเปลี่ยนชื่อรายวิชา การเปลี่ยนรหัสรายวิชา การเพิ่มรายวิชาเลือก และการปรับคำอธิบายรายวิชา โดยไม่กระทบโครงสร้างหลักสูตรและเนื้อหาสาระในหมวดวิชาเฉพาะของหลักสูตร ขอให้รายงานใน Annual progress report

ในกรณีที่ สมพ. พบว่า การดำเนินการของสถาบันผลิตแพทย์ไม่เป็นไปตามเกณฑ์มาตรฐาน สถาบันผลิตแพทย์จะถูกเปลี่ยนสถานภาพเป็น “ผ่านการรับรองแบบมีเงื่อนไข” หรือ “ไม่ผ่านการรับรอง” แล้วแต่กรณี

* 1. **สถาบันผลิตแพทย์ที่ผ่านการรับรองแบบมีเงื่อนไข** ต้องส่ง Corrective action report ซึ่งเป็นรายงานการปรับปรุงหรือแผนการปรับปรุงที่เกิดขึ้น ให้แก่ สมพ. ภายใน 6 เดือน เมื่อผลการประเมินผ่าน จึงจะได้รับการรับรอง ทั้งนี้อาจมีการเยี่ยมพื้นที่ตามความเหมาะสม หากผลการประเมินยังไม่ผ่าน สถาบันผลิตแพทย์มีโอกาสส่ง Corrective action report ได้อีก 1 ครั้งใน 6 เดือนต่อมา ซึ่งจะได้รับสถานภาพเป็น “ผ่านการรับรอง” หรือ “ไม่ผ่านการรับรอง” ตามผลการประเมิน

ในกรณีที่สถาบันผลิตแพทย์แสดงให้เห็นว่าเงื่อนไขนั้นสามารถแก้ไขได้แต่ต้องรอเวลา เนื่องจากการดำเนินการยังไม่แล้วเสร็จ สถานภาพจะยังเป็น “ผ่านการรับรองแบบมีเงื่อนไข” โดยสถาบันผลิตแพทย์ต้องส่ง Follow-up report ทุกปีจนกว่าเงื่อนไขนั้นจะได้รับการแก้ไขและจะได้รับสถานภาพเป็น ”ผ่านการรับรอง” ทั้งนี้ในระหว่าง follow-up หาก สมพ. พบว่ามีข้อควรปรับปรุงเพิ่มอีก สถาบันผลิตแพทย์ต้องส่ง Corrective action report ให้แก่ สมพ. ภายใน 6 เดือน

**10.3 สถาบันผลิตแพทย์ที่ไม่ผ่านการประเมิน** สามารถขอคำปรึกษาจาก สมพ. เป็นกรณีๆ ไป และแจ้งความจำนงขอรับการตรวจประเมินได้ใหม่ในปีต่อไป

**แผนภูมิสรุปขั้นตอนการปฏิบัติขอรับการตรวจประเมินสถาบันผลิตแพทย์ตามเกณฑ์ WFME**

**ขั้นตอนก่อน Site Visit**

**การสมัครขอรับการตรวจประเมินสถาบัน**

* รร.แพทย์ส่งหนังสือแจ้งความจำนง ถึงแพทยสภา
* รร.แพทย์ส่งสำเนาหนังสือแจ้งความจำนง + ใบสมัครขอรับการตรวจ + SAR 1 เล่ม + หลักสูตร 1 เล่ม + flash drive (ประกอบด้วย PDF file ของ SAR และ ไฟล์เอกสารหลักฐาน) **จำนวน 1 ชุด** ถึง สมพ. พร้อมชำระค่าธรรมเนียมการสมัคร 10,000 บาท

**การกลั่นกรอง SAR**

* สมพ.ทาบทาม Lead assessor กลั่นกรอง SAR หากต้องแก้ไข รร.แพทย์ต้องส่ง SAR กลับมายัง สมพ. **ภายใน 1 เดือน** มิฉะนั้นต้องส่งหนังสือแจ้งความจำนงและทำการสมัครใหม่

**การแต่งตั้งคณะกรรมการตรวจประเมิน**

* สมพ. แจ้งรายชื่อคณะกรรมการตรวจประเมินและ รร.แพทย์ ส่งผล COI กลับภายใน 1 สัปดาห์
* สมพ. แจ้งให้ รร.แพทย์ส่งเล่ม SAR และ flash drive ให้กรรมการตรวจประเมินทุกท่าน**โดยตรงท่านละ 1 ชุด** (ยกเว้นประธานซึ่งได้รับแล้ว) และ**ส่งให้ สมพ. อีก 1 ชุด** ภายใน 10-12 สัปดาห์ก่อนกำหนดวันลงตรวจ
* รร.แพทย์ จ่ายค่าธรรมเนียมการตรวจประเมินให้แก่ สมพ.

**การเตรียมก่อนลงตรวจประเมิน**

* Lead assessor ส่งข้อซักถามตามแบบฟอร์มให้กับผู้แทนของ รร.แพทย์ประมาณ 1 เดือนหลังได้รับ SAR
* รร.แพทย์ส่งข้อชี้แจงและหลักฐานเพิ่มเติมกลับมายัง Lead assessor ภายใน 1 เดือน ทั้งนี้ต้องไม่น้อยกว่า 2 สัปดาห์ก่อน site visit
* สมพ. ส่งกำหนดการประมาณ 1 เดือนก่อนการลงตรวจและประสานงานกับ รร.แพทย์เรื่องการเดินทางและที่พักของคณะกรรมการตรวจประเมิน

**หมายเหตุ** ระยะเวลาตั้งแต่การสมัครจนถึง site visit ประมาณ 4-5 เดือน

**แผนภูมิสรุปขั้นตอนการปฏิบัติขอรับการตรวจประเมินสถาบันผลิตแพทย์ตามเกณฑ์ WFME**

**ขั้นตอนหลัง Site Visit**

**การพิจารณาและตัดสินผลการประเมิน**

* คณะกรรมการตรวจประเมิน ส่งสรุปรายงานผลการตรวจประเมินเบื้องต้น (Form D) ให้ สมพ. ภายใน 2 สัปดาห์หลังลงตรวจ
* สมพ. ส่งสรุปรายงานเบื้องต้น (Form D) ให้ รร.แพทย์พิจารณารับรอง หรือชี้แจง (verification)
* รร.แพทย์ส่ง Verified Form D กลับมาที่ สมพ. **ภายใน 2 สัปดาห์**หลังจากได้รับรายงาน
* สมพ. ส่ง Verified Form D ให้คณะกรรมการตรวจประเมินเพื่อสรุปอีกครั้ง

คณะกรรมการกลั่นกรอง (Ad Hoc) พิจารณาผลการตรวจประเมิน

คณะกรรมการบริหาร สมพ. ประชุมพิจารณาตัดสินผลการตรวจประเมินสถาบันผลิตแพทย์ (ประชุม ทุก 3 เดือน คือ ก.พ./พ.ค./ส.ค./พ.ย.)

สมพ. แจ้งผลการประเมินไปยัง กสพท.

.

กสพท. แจ้งผลไปยังแพทยสภา

.

แพทยสภาพิจารณาและแจ้งผลไปยัง รร.แพทย์

“กรณีที่หลักสูตรผ่านการรับรองจากแพทยสภา” รร.แพทย์นำเสนอ สกอ. เพื่อรับทราบ

**รร.แพทย์ใช้หลักสูตรได้**

**หมายเหตุ** ระยะเวลาการพิจารณาและตัดสินผลการประเมินประมาณ 3 เดือน